b'\n_START_ARTICLE_\nPe\xc5\xa1\xc4\x8denjak\n_START_PARAGRAPH_\nPe\xc5\xa1\xc4\x8denjak je sedimentna kamnina, sestavljena iz drobnih zrn peska velikosti 0,1 mm do 2 mm, zlepljenih med seboj z vezivom iz raztopljenih mineralov, najpogosteje kremenice ali kalcijevega karbonata. Pe\xc5\xa1\xc4\x8denjak nastane, ko se pesek nalaga v plasteh iz vode (npr. v re\xc4\x8dnih okljukih) ali zraka (v pu\xc5\xa1\xc4\x8davah) in strdi zaradi pritiska in zlepi z minerali, raztopljenimi v vodi, ki napolnjuje pore med zrnci._NEWLINE_Nekateri pe\xc5\xa1\xc4\x8denjaki (odvisno od sestave) so odporni proti vremenskim vplivom in hkrati enostavni za obdelovanje, zato se pogosto uporabljajo pri gradnji in tlakovanju cest. Ker je kot kamnina porozen, lahko shranjuje velike koli\xc4\x8dine vode in plasti pe\xc5\xa1\xc4\x8denjaka so pogosto vodonosne. Pe\xc5\xa1\xc4\x8denjak podtalnico tudi u\xc4\x8dinkovito filtrira.'